Page:Songster's garland.pdf/13

 It was nae sae In the Highland hills,

Ochon, ochon, ochrie ;

Na woman in the country wide

Sae happy was as me.

For then I had a score o' kye,

Ochon, ochon, ochrie,

Feeding on yon hill sae high,

And bringing milk to me.

And there I had three score of ewes

Ochon, ochon, ochrie;

Skipping on yon bonnt knowes,

And casting woo to me.

I was the happiest o’ the clan,

Sair, sair may I repine ;

For Donald was the bravest man,

And Donald he was mine.

Till Charlie he came o’er at last,

Sae far to set us free ;

My Donald’s arm was wanted then,

For Scotland and for me.

Their waefu’ fate what need I tell,

Right to the wrang did yield,

My Donald and his country fell,

Upon Culloden field.

Ochon, ochon, oh Donald, oh,

Ochon, ochon, ochrie ;

Nae woman in this warld wide,

Sae wretched now as me.